**POROČILO NADZORNEGA ODBORA OBČINE TRŽIČ**

**O OPRAVLJENEM PREGLEDU**

**POSLOVANJA JAVNEGA ZAVODA VRTEC TRŽIČ**

**ZA LETO 2018**

KONČNO POROČILO

1. Nadzorni odbor v sestavi:

* + Andreja Potočnik, predsednica
  + mag. Alenka Bradač, članica
  + Edvard Polajnar, član
  + Boštjan Mešič, član
  + Luka Lukić, član

2. Poročevalka: Andreja Potočnik, predsednica

3. Izvedenec: ni bilo imenovanih izvedencev.

4. Ime nadzorovanega organa: Vrtec Tržič, Cesta Ste Marie aux Mines 28, 4290 Tržič

# KAZALO

[KAZALO 5](#_Toc41920848)

[KRATEK POVZETEK 7](#_Toc41920849)

[1. UVOD 8](#_Toc41920850)

[1.1 Ime nadzornega organa 8](#_Toc41920851)

[1.2 Ime organa, v katerem se opravlja nadzor 8](#_Toc41920852)

[1.3 Predmet nadzora 8](#_Toc41920853)

[1.4 Pravna podlago za izvedbo pregleda 8](#_Toc41920854)

[1.5 Datum in številka sklepa o izvedbi pregleda 8](#_Toc41920855)

[1.6 Datum nadzora 8](#_Toc41920856)

[1.7 Priprava poročila 9](#_Toc41920857)

[1.8 Namen in cilji nadzora 9](#_Toc41920858)

[1.9 Standardi, metode in druga pravila uporabljena pri opravljanju nadzora 9](#_Toc41920859)

[1.10 Osnovni podatki o nadzorovanemu organu 9](#_Toc41920860)

[1.11 Odziv vodstva na osnutek ugotovitev 10](#_Toc41920861)

[2. UGOTOVITVENI DEL 11](#_Toc41920862)

[3. PRIPOROČILA IN PREDLOGI 14](#_Toc41920863)

# KRATEK POVZETEK

Nadzorni odbor Občine Tržič (v nadaljevanju NO OT) je na svoji 2. redni seji z dne 27.2.2019 sprejel Letni načrt dela NO OT za leto 2019, v katerem je predviden tudi pregled poslovanja enega izmed javnih zavodov v Občini Tržič.

NO OT je nato na svoji 9. redni seji, ki je bila izvedena 12. 9. 2019, sprejel sklep 30-9-4, da v skladu s sprejetim Letnim načrtom dela pregleda poslovanje javnega zavoda Vrtec Tržič, Cesta Ste Marie aux Mines 28, 4290 Tržič (v nadaljevanju VT). Sklep o izvedbi pregleda je bil z dopisom št. 9001-0001/2019/60(402), dne 19.9.2019, v skladu s poslovnikom dela NO OT, izročen nadzorovanemu subjektu.

NO OT je za izvedbo nadzora pridobil gradivo s strani OU OT in s strani nadzorovanega organa. Prejeto je bilo s strani članov NO OT pregledano. Na svojo 10. redno sejo, ki je bila sklicana dne 24.10.2019 je NO OT povabila ravnateljico VT, ga. Tatjano Blaži, ki je predstavila poslovanje VT. NO OT je na 10. redni seji z sklepom 32-10-1 pozval VT k predložitvi dokumentacije naročil, ki so bila v letu 2018 izvedena v okviru investicijskih transferjev Občine Tržič ter javnih naročil, za katere je VT izdal odločitev v letu 2018. Za tem se je NO OT na 11. redni seji dne 14.11.2019 seznanil s prejetim gradivom v zvezi z naročili, ki so bila izvedena v okviru investicijskih transferjev Občine Tržič ter javnih naročil, za katere je VT izdal odločitev v letu 2018. Na 11. redni seji je NO OT sprejel sklep 41-11-4, da se pregled poslovanja VT opravi tudi na sedežu VT. NO OT je nadaljeval pregled poslovanja na 12. redni seji dne 28.11.2019 na sedežu VT v enoti Palček. Na 12. redni seji je NO OT sprejel sklep 42-12-1 s katerim je pozval VT k predložitvi dodatnih pojasnil in dokumentov.

Na 13. redni seji z dne 11.12.2019 je NO OT sprejel sklep, da dodatno pregleda dokumentacijo naročil energentov ter dokumentacijo naročil, financiranih iz investicijskih transferjev. Na 14. redni seji dne 22.1.2020 je NO OT obravnaval osnutek poročila poslovanja VT.

# UVOD

## Ime nadzornega organa

Nadzorni odbor Občine Tržič (v nadaljevanju NOOT).

## Ime organa, v katerem se opravlja nadzor

Vrtec Tržič, Cesta Ste Marie aux Mines 28, 4290 Tržič.

## Predmet nadzora

Nadzor se opravi nad poslovanjem VT v letu 2018, ki je pravna oseba javnega prava. V pravnem prometu nastopa v svojem imenu in za svoj račun v okviru nalog, ki so določene s Statutom Občine Tržič.

## Pravna podlago za izvedbo pregleda

* Odlok o ustanovitvi javnega vzgojno-varstvenega zavoda Vrtec Tržič (Ur. L RS st. 23/2011)
* 40. do 55. člen Statuta Občine Tržič (Uradni list RS 19/13 in 74/15);
* Poslovnik Nadzornega odbora Občine Tržič (Uradni list RS, 82/16) in
* Sklepa Nadzornega odbora Občine Tržič št. 5-3-3 in 14-5-4.

## Datum in številka sklepa o izvedbi pregleda

Na svoji 2. redni seji z dne 27.2.2019 je NO OT sprejel sklep št. 5-3-3, s katerim je v letnem načrtu dela predvidel pregled poslovanja enega od javnih zavodov v Občini Tržič. Med potekom 9. redne seje z dne 12.6.2019 pa še sklep 30-9-4, v katerem se je odločil, da bo to Vrtec Tržič. Sklep je bil z **dopisom številka 9001-0001/2019/60(402) dne 29.9.2019 izročen nadzorovanemu subjektu**. To je bila osnova za dokončno izvedbo pregleda nadzorovanega organa.

## Datum nadzora

Nadzor poslovanja Vrtca Tržič se je izvedel:

* **dne 24. oktobra 2019 v mali sejni sobi Občine Tržič,**
* **dne 14. novembra 2019 v mali sejni sobi Občine Tržič,**
* **dne 28. novembra 2019 na sedežu VT v enoti Palček,**
* **dne 11. decembra 2019 v mali sejni sobi Občine Tržič,**
* **dne 21. januarja 2019 v mali sejni sobi Občine Tržič.**

## Priprava poročila

Pri pripravi poročila so sodelovali: Andreja Potočnik, predsednica NO OT ter člani NO OT: Boštjan Mešič, mag. Alenka Bradač, Edvard Polajnar in Luka Lukić.

## Namen in cilji nadzora

Na podlagi veljavnih določb Poslovnika Nadzornega Odbora Občine Tržič je NO OT izvedel pregled poslovanja Vrtca Tržič. Pri svojem delu se je NO OT osredotočil predvsem na pregled poslovanja v letu 2018, ter porabi proračunskih postavk iz občinskega proračuna namenjenih Vrtcu Tržič. Pri pregledu smo pozornost usmerili tudi na gospodarnost, zakonitost in pravilnost pri porabi načrtovanih javnih sredstvih s katerimi krajevna skupnost razpolaga. Cilj nadzora je bil o tem izdelati poročilo z ugotovitvami in podati priporočila.

## Standardi, metode in druga pravila uporabljena pri opravljanju nadzora

NO OT je do ugotovitev, ki jih predstavlja v nadaljevanju, prišel na osnovi prejetih zahtevanih dokumentov, opravljenega razgovora in pojasnil z ravnateljico, računovodjo ter vodjo prehrane VT ter razprave članov, katera je imela osnovo v prejetih odgovorih, zahtevanih dokumentih in veljavnih predpisih.

## Osnovni podatki o nadzorovanemu organu

Nadzorovani organ je Vrtec Tržič, Cesta Ste. Marie aux Mines 28, 4290 Tržič. Ravnateljica v času nadzora je gospa Tatjana Blaži.

VT je javni zavod, ki ga je ustanovila Občina Tržič. Začetki VT segajo v leto 1900, ko je bil v Malleyevi hiši ustanovljen občinski vrtec. Razvoj vrtca se je nadaljeval v letu 1924, ko so svoje prostore odprli v drugem nadstropju meščanske hiše na Balosu. Tam je vrtec deloval do maja 1941, ko so okupatorji vrtec začasno zaprli. Vrtec so ponovno odprli leta 1942. Po osvoboditvi je vrtec deloval v Gassnerjevem gradu v Tržiču. Leta 1962 se v bloku na Cankarjevi cesti odpre oddelek vrtca. Oddelek v Pristavi se odpre v letu 1964, ter tam deluje do leta 1977. Močen razvoj pa VT doživi v 70ih letih prejšnjega stoletja, ko se leta 1974 odpre vrtec Deteljica v Bistrici, ter leta 1977 še vrtec v Križah. V letu 1987 se odpre vrtec v Lomu. Vrtec Palček pa svoja vrata prvič odpre leta 1987. Leta 1996 Občina Tržič ustanovi vzgojno varstveni zavod Tržič, ki ga poleg že omenjenih štirih enot sestavljajo še oddelki v OS Tržič, OS Bistrica ter oddelek v Snakovem.

NO OT je pri pregledu poslovanja Vrtca Tržič pregledal sledeče dokumente:

* Letno poročilo za leto 2018
* Letno računovodsko poročilo za leto 2018
* Kartica finančnega računovodstva 2018 – odhodki
* Kartica finančnega računovodstva 2018 – prihodki
* Dokumentacija v zvezi z naročili, ki so bila v letu 2018 izvedena v okviru investicijskih transferjev Občine Tržič ter javnih naročil, za katere je vrtec izdal odločitev v letu 2018 (dobava kurilnega olja, dobava elektrike, nakup igral za enoto Palček, obnova tal v telovadnicah enote deteljica in enote Palček, obnova garderobe v enoti Deteljica, nakup igral na vzmet za enoto Križe, nakup hladilne omare, nakup in obnova omar za zaposlene).

## Odziv vodstva na osnutek ugotovitev

Dne 28.2.2020 smo prejeli odziv vodstva vrtca na osnutek ugotovitev. Pripomb ni bilo.

# UGOTOVITVENI DEL

**Ugotovitev 1:**

NO OT je v sklopu pregleda porabe sredstev investicijskih transferjev pregledal dokumentacijo naslednjih oddanih naročil v letu 2018:

* Zahtevek 1 – Obnova in zamenjava igral v enoti Palček;
* Zahtevek 3 – Obnova tal v telovadnicah enote Deteljica in enote Palček;
* Zahtevek 7 – Obnova garderobe v enoti Deteljica;
* Zahtevek 13 – Nakup dveh igral na vzmet;
* Zahtevek 14 – Hladilna omara;
* Zahtevek 15 – Nakup in obnova omar za zaposlene;

in v zvezi s tem podaja naslednje ugotovitve:

1. Ob pregledu smo ugotovili, da za nobeno od navedenih naročil v dokumentaciji ni predloženega povpraševanja oziroma zahteve za pridobitev ponudb. Ravno tako iz dokumentacije niso bili razvidni kriteriji na osnovi katerih se vodstvo odloči koga bo povabilo k oddaji ponudbe. Zato smo vodstvo pozvali, da predloži manjkajočo dokumentacijo in kriterije za povabilo k oddaji ponudb.

Iz dodatno predložene dokumentacije je razvidno, da vodstvo potencialne izvajalce izbira iz seznama preizkušenih izvajalcev s katerimi so v preteklosti že sodelovali in so se izkazali s kvalitetno in zanesljivo izvedbo. Za naročila, ki jih izvajajo prvič, pa običajno najprej poiščejo potencialne izvajalce na spletu in jih pozovejo k oddaji ponudb. V vsakem primeru zberejo več ponudb in jih primerjajo na osnovi kvalitete ponujenih storitev in cene. Najnižja cena zato ni vedno glavni kriterij.

1. Zahtevek 1 – pri pregledu dokumentacije smo ugotovili, da vrtec navaja tri (3) ponudnike, v dokumentaciji pa je predložil le dve (2) ponudbi. Tretjo ponudbo so nam na vpogled predložili na naslednji seji, vendar pa iz ponudbe niso jasno razvidni pogoji ponudbe (ali je bil vsebovan DDV ali ne). Zato so nam ponudbo z ustreznim pojasnilom predložili naknadno. Iz naknadno predložene dokumentacije je razvidno, da je bila cena brez DDV in posledično ponudba ni bila najugodnejša.
2. Zahtevek 3 – pri pregledu dokumentacije smo ugotovili, da je vodstvo v času izbora razpolagalo le z eno veljavno ponudbo, saj je bila druga že pretečena (5 mesecev starejša). Pogojev pretečene ponudbe niso ponovno preverjali, pač pa so se odločili za ponudnika z veljavno ponudbo. Vodstvo ni pojasnilo zakaj niso prvega ponudnika pozvali k obnovitvi ponudbe.
3. Zahtevek 7 – pri pregledu dokumentacije je bilo ugotovljeno, da je bil k oddaji ponudbe povabljen le en ponudnik. Vodstvo navaja, da je šlo za nakup istovrstne opreme kot jo je navedeni ponudnik v preteklosti že dobavil. Ob primerjavi cene glede na prejšnjo dobavo so bili isti artikli slabe 4% dražji, kar pa je lahko posledica različnih cen materiala in storitev.
4. Zahtevek 14 in 15 – pri pregledu dokumentacije je bilo ugotovljeno, da se Izjava o namenski porabi sredstev nanaša na nakup igral namesto na nakup hladilne omare (Zahtevek 14) in nakup omar za zaposlene (Zahtevek 15). V obeh primerih je šlo za administrativno napako pri pripravi izjave, ki se je kopirala iz drugega dokumenta.

**Ugotovitev 2:**

Vrtec Tržič je investicije za leto 2018 načrtoval v planu investicij, sredstva za financiranje pa je večinoma zagotavljala Občina Tržič v Odloku o proračunu za leto 2018. Med Vrtcem Tržič in občino je bila za leto 2018 sklenjena Pogodba o izvajanju financiranja predšolske vzgoje. Za izvedbo posameznih investicij vrtec sam pridobi ponudbe, nakar mora s strani občine pridobiti soglasje za nakup ter nato izdelati naročilo. Po prejemu računa vrtec na občino vloži zahtevek za sredstva ter predložiti račun ter izjavo o namenski porabi sredstev. Občina na podlagi 65. člena veljavnega ZDDV-1 sredstev vrtcu ne nakaže v celoti, ampak z odbitnim deležem DDV iz naslova prihodkov, ustvarjenih na trgu. Odbitni delež DDV za leto 2018 je znašal 2 %.

**Ugotovitev 3:**

Nabava lahkega kurilnega olja za ogrevanje je v letu 2018 potekala na osnovi sklenjenega Posamičnega okvirnega sporazuma s Petrolom, ki je bil leta 2014 izbran na podlagi javnega razpisa, ki ga je leta 2014 izvedla Skupnost občin Slovenije. V letu 2018 je vrtec ravno tako pristopil k javnemu razpisu Skupnosti občin Slovenije za dobavo energenta za obdobje 2019 - 2023, a k sklenitvi posamičnega sporazuma niso pristopili zaradi nesprejemljive cene.

**Ugotovitev 4:**

V letu 2018 je Skupnost občin Slovenije izvedla razpis za skupno javno naročanje za dobavo električne energije za potrebe občin in ostalih javnih ustanov za obdobje 2019-2023. Razpis je bil uspešno izveden. Vrtec Tržič je pristopil in sklenil pogodbo s podjetjem Elektro Maribor Energija Plus za obdobje 2019-2023, s fiksnimi cenami od 1.4.2019 – 31.1.2021. Pogodbo so sklenili z istim dobaviteljem kot za preteklo štiriletno obdobje. Vrtec ni sam preverjal cen pri posameznih dobaviteljih električne energije.

**Ugotovitev 5:**

Energetska sanacija Vrtca Tržič še ni izvedena.

# PRIPOROČILA IN PREDLOGI

**Priporočilo št. 1 (veza ugotovitev št. 1)**

NO OT priporoča, da si Vrtec Tržič izdela interni pravilnik o izvedbi naročil v katerem bo opredelil postopke za izvedbo naročil in kriterije za izbor najugodnejših ponudnikov. S tem bo zagotovil večjo transparentnost izvedbe naročil in manjšo možnost napak ali zlorab pri izvedbi naročil.

**Priporočilo št. 2 (veza ugotovitev št. 3 in 4)**

NO OT priporoča, da Vrtec Tržič za pridobitev ugodnejših nakupnih pogojev še zlasti pri naročilih za nakup energentov pristopa k skupinskim naročilom. Vendar pa naj kljub temu tudi sami pred podpisom pogodb preverijo cene na trgu. Še zlasti to velja za naročila energentov, ki se jim cena na trgu spreminja v kratkih obdobnih intervalih, postopki za skupinski izbor pa običajno trajajo precej dolgo.

***PREDSEDNICA NO OT***

***Andreja Potočnik***

* mag. Alenka Bradač, članica
* Edvard Polajnar, član
* Boštjan Mešič, član
* Luka Lukić, član

Tržič, 27.5.2020